**(Firma navn)**

Att.

(Adresse)

(Postnr. og sted)

(Dato)

**NABOVARSEL OM OPPSTART AV DETALJREGULERING**

**UTBETRING AV FV. 546 STOREBØVEGEN**

I medhald av plan- og bygningslova § 12-8, vert det varsla oppstart av detaljregulering for utbetring av fv. 546 Storebøvegen frå Storebø sentrum til Austevoll ungdomsskule.

**Om planarbeidet**

Føremålet med planarbeidet er å regulere for ein utviding av fortau til gang- og sykkelvegstandard, samt utviding av køyreveg. Planområdet er i kommuneplanens arealdel i hovudsak avsett til bustad og LNF, elles noko parkering og næring. Forslagsstillar er Austevoll kommune på vegne av Vestland fylkeskommune. ABO Plan & Arkitektur AS utarbeider reguleringsplanen.

Det er ved varsel om oppstart av planarbeidet inkludert eit større område enn det som vil vere naudsynt for sjølve vegutvidinga. Dette for å sikre tilstrekkeleg areal til vurdering av trafikale løysingar, vegens sideareal og sikre mellombels rigg- og anleggsareal for gjennomføring av prosjektet. Det kan bli aktuelt å sanere eller legge om avkjørsler og kryss. Når planforslaget er utarbeidd vil ein redusere planområdet til å berre omfatte naudsynt areal.

Det vil i løpet av planprosessen bli innkalla til dialog for råka grunneigarar. Planarbeidet er vurdert til å utløyse krav om konsekvensutgreiing, jf. forskrift om konsekvensutgreiing for tema landbruk, støy og luftforureining.

**Har du spørsmål?**

For nærare informasjon og spørsmål kan dette rettast til:

ABO Plan & Arkitektur AS

v/ Mathilde Ilper Johnsen

e-post: mathilde@abo-ark.no mobil: 92836077

På heimesida: www.abo-ark.no – under Nabovarsler – Reguleringsplaner/Høringer er det tilgang til digitale kartutsnitt og utlysningsteksten. På denne sida finn du òg planinitiativ som beskriv føringane for planen, samt referat frå oppstartsmøte med Austevoll kommune.

**Frist for innspel og merknader**

Frist for uttale til oppstart av planarbeidet er sett til 17.12.2020. Uttalar skal sendast skriftleg til:

**ABO Plan & Arkitektur AS**

**Postboks 291**

**5203 Os**

eller

**e-post:** **offentlig.ettersyn@abo-ark.no**

Det er ikkje naudsynt å sende kopi av uttalar til Austevoll kommune. Dette vil ABO Plan & Arkitektur AS ivareta i samband med innsending av planforslaget.

**Vidare planprosess**

Etter at frist for uttalar er gått ut, vil planforslaget verta utarbeidd og handsama i Austevoll kommune. Etter 1. gongs handsaming vert planforslaget lagt ut til offentleg ettersyn. Det vil då verta høve til å fremje innspel og merknader til planforslaget. Etter at perioden med offentleg ettersyn er avslutta vil ein gå gjennom innkomne innspel og merknader og evt. justering av planforslaget vil bli vurdert før 2. gongs handsaming i Austevoll kommune.

Med vennlig hilsen

**ABO Plan & Arkitektur AS**

Arne-Kristian Kolstad